钦定古今图书集成/明伦汇编/闺媛典/第373卷 > 《中华古今注》 > 《羃䍦》
## 钦定古今图书集成/明伦汇编/闺媛典/第373卷 > 《中华古今注》 > 《羃䍦》

“羃䍦”者，唐武德、贞观年中，宫人骑马多著羃䍦，而全
身障蔽。至永徽年中，后皆用帷帽，施裙到颈，渐为浅
露。至显庆年，百官家口，若不乘车，便坐檐子。至神龙
末，羃䍦殆绝。其“羃䍦”之象，类今之方巾，全身障蔽，缯
帛为之。若便于事，非乘车轝及坐檐子，即此制，诚非
便于时也。开元初，宫人马上著胡帽，靓妆露面，士庶
咸效之。至天宝年中，士人之妻，著丈夫靴衫鞭帽，内
外一体也。